CELEX: 52015PC0556
Language: mt
Date: 2015-11-09 00:00:00
Title: Rakkomandazzjoni għal DEĊIŻJONI TAL-KUNSILL dwar l-adeżjoni tar-Repubblika tal-Kroazja mal-Konvenzjoni tat-18 ta’ Diċembru 1997, magħmula fuq il-bażi tal-Artikolu K.3 tat-Trattat dwar l-Unjoni Ewropea, fuq assistenza reċiproka u kooperazzjoni bejn l-amministrazzjonijiet doganali

IL-KUMMISSJONI EWROPEA
            Brussell, 9.11.2015
            COM(2015) 556 final
            Rakkomandazzjoni għal
            DEĊIŻJONI TAL-KUNSILL
            dwar l-adeżjoni tar-Repubblika tal-Kroazja mal-Konvenzjoni tat-18 ta’ Diċembru 1997, magħmula fuq il-bażi tal-Artikolu K.3 tat-Trattat dwar l-Unjoni Ewropea, fuq assistenza reċiproka u kooperazzjoni bejn l-amministrazzjonijiet doganali
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Ir-raġunijiet għall-proposta u l-għanijiet tagħha
            
            
               L-Att tal-Adeżjoni tar-Repubblika tal-Kroazja
                  1
                fih sistema simplifikata għall-adeżjoni tal-Kroazja mal-konvenzjonijiet u mal-protokolli li ġew konklużi mill-Istati Membri abbażi tal-Artikolu 34 TUE (li qabel kien l-Artikolu K.3 TUE) jew tal-Artikolu 293 KE. Fil-fatt, l-Artikolu 3(4) tal-Att tal-Adeżjoni sempliċiment jistipula li l-Kroazja taderixxi mal-konvenzjonijiet u mal-protokolli bis-saħħa tal-Att.
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Il-bażi ġuridika
            
            
               L-Artikoli 3(4) u (5) tal-Att tal-Adeżjoni jistipulaw li l-Kunsill se jadotta Deċiżjoni sabiex jistabbilixxi d-data li fiha dawn il-konvenzjonijiet u l-protokolli jidħlu fis-seħħ għall-Kroazja u sabiex isiru l-aġġustamenti neċessarji kollha għal dawn il-konvenzjonijiet u l-protokolli, li huma meħtieġa minħabba l-adeżjoni tal-Kroazja. Il-Kunsill għandu jaġixxi fuq rakkomandazzjoni tal-Kummissjoni, wara li jikkonsulta lill-Parlament Ewropew.
            
            
               L-Anness I tal-Att tal-Adeżjoni jagħti l-lista ta’ konvenzjonijiet u ta’ protokolli li huma kkonċernati fil-qasam tal-Ġustizzja u tal-Affarijiet Interni. 
            
            
               Din il-lista tinkludi l-Konvenzjoni tat-18 ta’ Diċembru 1997, magħmula fuq il-bażi tal-Artikolu K.3 tat-Trattat dwar l-Unjoni Ewropea, fuq assistenza reċiproka u kooperazzjoni bejn l-amministrazzjonijiet doganali
                  2
               .
            
            
               L-adeżjoni tal-Kroazja mal-Konvenzjoni msemmija hawn fuq ma tirrikjedix aġġustamenti għaliha. 
            
            
               Għalhekk, din ir-Rakkomandazzjoni tal-Kummissjoni għal Deċiżjoni tal-Kunsill hija maħsuba biss biex tistabbilixxi d-data li fiha l-Konvenzjoni tat-18 ta’ Diċembru 1997 tidħol fis-seħħ għall-Kroazja. 
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET TAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Il-valutazzjoni tal-impatt
            
            
               Minħabba li l-Att tal-Adeżjoni diġà jipprevedi l-adeżjoni tal-Kroazja mal-konvenzjonijiet u mal-protokolli mniżżla fl-Anness I tal-Att, mhux neċessarju li ssir konsultazzjoni tal-partijiet interessati u valutazzjoni tal-impatt ta’ tali adeżjoni. 
            
            
               4.IMPLIKAZZJONIJIET BAĠITARJI
            
            
               
                  L-ebda
               
            
            
               5.ELEMENTI OĦRA
            
            
               •Spjegazzjoni dettaljata tad-dispożizzjonijiet speċifiċi tal-proposta
            
            
               Il-Kummissjoni hija mistiedna tadotta r-Rakkomandazzjoni għal Deċiżjoni tal-Kunsill u tibgħatha lill-Kunsill u lill-Parlament Ewropew.
            
         
         
            
               Rakkomandazzjoni għal
            
            
               DEĊIŻJONI TAL-KUNSILL
            
            
               dwar l-adeżjoni tar-Repubblika tal-Kroazja mal-Konvenzjoni tat-18 ta’ Diċembru 1997, magħmula fuq il-bażi tal-Artikolu K.3 tat-Trattat dwar l-Unjoni Ewropea, fuq assistenza reċiproka u kooperazzjoni bejn l-amministrazzjonijiet doganali
               
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar l-Unjoni Ewropea,
            
            
               Wara li kkunsidra t-Trattat tal-Adeżjoni tar-Repubblika tal-Kroazja,
            
            
               Wara li kkunsidra t-Trattat tal-Adeżjoni tar-Repubblika tal-Kroazja, u b’mod partikolari l-Artikoli 3(4) u (5) tiegħu,
            
            
               Wara li kkunsidra l-proposta mill-Kummissjoni 
                  3
               ,
            
            
               Wara li kkunsidra l-opinjoni tal-Parlament Ewropew 
                  4
               ,
            
            
               Billi:
            
            
               (1)Il-Konvenzjoni magħmula fuq il-bażi tal-Artikolu K.3 tat-Trattat dwar l-Unjoni Ewropea, fuq assistenza reċiproka u kooperazzjoni bejn l-amministrazzjonijiet doganali, (“il-Konvenzjoni”) ġiet iffirmata fi Brussell fit-18 ta’ Diċembru 1997. Se tidħol fis-seħħ 90 jum wara n-notifika tat-tlestija tal-proċeduri kostituzzjonali għall-adozzjoni tal-Konvenzjoni mill-Istat, Membru tal-Unjoni Ewropea fil-waqt tal-adozzjoni mill-Kunsill tal-Att li jfassal il-Konvenzjoni, li jkun l-aħħar wieħed li jwettaq dik il-formalità. 
            
            
               (2)F’konformità mal-Artikolu 32(4) tal-Konvenzjoni, sa meta l-Konvenzjoni tidħol fis-seħħ, kull Stat Membru jista’, meta jagħti n-notifika msemmija fl-Artikolu 32(2) tal-Konvenzjoni, jew fi kwalunkwe żmien ieħor wara dan, jiddikjara li sa fejn ikun ikkonċernat, il-Konvenzjoni tapplika għar-relazzjonijiet tiegħu mal-Istati Membri li għamlu l-istess dikjarazzjoni.
            
            
               (3)L-Artikolu 3(4) tal-Att tal-Adeżjoni jistipula li l-Kroazja taderixxi mal-konvenzjonijiet u mal-protokolli li ġew konklużi bejn l-Istati Membri u li huma mniżżla fl-Anness 1 tal-Att tal-Adeżjoni, li jinkludi, fost l-oħrajn, il-Konvenzjoni tat-18 ta’ Diċembru 1997 fuq assistenza reċiproka u kooperazzjoni bejn l-amministrazzjonijiet doganali. Dawn il-konvenzjonijiet u l-protokolli għandhom jidħlu fis-seħħ għall-Kroazja fid-data stabbilita mill-Kunsill.
            
            
               (4)F’konformità mal-Artikolu 3(5) tal-Att tal-Adeżjoni, il-Kunsill se jiddeċiedi li jagħmel l-aġġustamenti kollha li huma meħtieġa minħabba l-adeżjoni tar-Repubblika tal-Kroazja mal-konvenzjonijiet u mal-protokolli msemmija fl-Artikolu 3(4) tal-Att tal-Adeżjoni. L-Att tal-Adeżjoni ma jirrikjedix aġġustament tal-Konvenzjoni tat-18 ta’ Diċembru 1997 fuq assistenza reċiproka u kooperazzjoni bejn l-amministrazzjonijiet doganali. 
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Il-Konvenzjoni tat-18 ta’ Diċembru 1997, magħmula fuq il-bażi tal-Artikolu K.3 tat-Trattat dwar l-Unjoni Ewropea, fuq assistenza reċiproka u kooperazzjoni bejn l-amministrazzjonijiet doganali, tidħol fis-seħħ għall-Kroazja fid-data li fiha din id-Deċiżjoni ssir effettiva.
            
            
               Artikolu 2
            
            
               Il-Konvenzjoni mfassla bil-Kroat
                  5
                tkun awtentika bl-istess kundizzjonijiet bħat-testi l-oħra tal-Konvenzjoni. 
            
            
               Artikolu 3
            
         
         
            
               Din id-Deċiżjoni tidħol fis-seħħ l-għada tal-pubblikazzjoni tagħha f’Il-Ġurnal Uffiċjali tal-Unjoni Ewropea.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  ĠU L 112, 24.4.2012, p. 21.
               
               
                  
                     (2)
                  ĠU C 24, 23.1.1998, p. 2 (ĠU: Edizzjoni Speċjali bil-Malti, Kap. 19, Vol. 008, p. 168). Emendata l-aħħar bid-Deċiżjoni tal-Kunsill tas-6 ta’ Diċembru 2007 dwar l-adeżjoni tal-Bulgarija u tar-Rumanija mal-Konvenzjoni, ĠU L 9, 12.1.2008, p. 21.
               
               
                  
                     (3)
                  ĠU C […], […], p. […].
               
               
                  
                     (4)
                  L-Opinjoni ta’ XX.XX.XXXX
               
               
                  
                     (5)
                  Il-verżjoni bil-Kroat tal-Konvenzjoni għandha tiġi ppubblikata iktar ’il quddiem fl-Edizzjoni Speċjali tal-ĠU.